Almenningsklósett eru í forgrunni á óhefðbundinni listasýningu sem sett var upp í Háskóla Íslands í dag . Þar lýsa ýmsir hópar hinsegin fólks upplifun sinni af því að þurfa að velja á milli karla - og kvennaklósetta í formi ljóða og smásagna . Um er að ræða upphafsatriði Jafnréttisdaga sem settir voru í HÍ í hádeginu , en dagarnir eru samstarfsverkefni allra háskóla á landinu og standa yfir í tvær vikur . Opnunaratriði Jafnréttisdaga að þessu sinni eru ljóð og smásögur sem hengd hafa verið upp á öllum salernum Háskólatorgs . Þar er viðfangsefnið kynlaus klósett nálgast frá sjónarhorni fólks sem ekki fellur í hefðbundna flokka karla og kvenna . Valgerður Hirst Baldurs , formaður Jafnréttisnefndar HÍ , segir það geta verið afar erfitt fyrir fólk sem er kynsegin að nota almenningsklósett , velja á hvort klósettið skal fara og horfast svo í augu við aðra sem þar eru . Valgerður er sjálft kynsegin og dulkynja hán og þekkir málið því af eigin reynslu . Það segir þó skiljanleg að fólk eigi erfitt með að setja sig í spor fólks á borð við sjálft sig , enda nokkuð langt frá þeim veruleika sem flestir þekkja .